इनके अलावा जिन लोगों ने इस पत्र पर हस्ताक्षर किए हैं, उनमें मेधा पाटकर, उमा चक्रवर्ती, हर्ष मंदर, बाबा आधव और एनी राजा भी शामिल हैं। सामाजिक कार्यकर्ताओं ने अपने पत्रों में इस घटना के लिए जिम्मेदार लोगों के खिलाफ तुरंत कार्रवाई करने की मांग की है। पत्र के मुताबिक कि इन हमलों के दोषी और हमला करने के लिए जिम्मेदार नेताओं पर तुरंत कार्रवाई होनी चाहिए। इन हमलों में पीड़ित लोगों के चिकित्सीय इलाज के लिए उचित मुआवजे का भुगतान किया जाना चाहिए। उन्होंने यह भी मांग की कि राजस्थान सरकार को इस घटना की सार्वजनिक तौर पर निंदा करनी चाहिए और इसकी जांच करानी चाहिए।